UDHËZIM
Nr. 207, datë 28.10.2022

PËR PROCEDURAT E HARTIMIT TË LISTAVE TË ZGJEDHËSVE PËR ORGANET E QEVERISJES VENDORE

Në zbatim të nenit 102, pika 4 e Kushtetutës së Republikës së Shqipërisë, të nenit 50, të Kodit Zgjedhor nr. 10019, datë 29.12.2008, i ndryshuar, të dekretit nr. 13864, datë 24.10.2022, të Presidentit të Republikës, “Për caktimin e datës së zgjedhjeve për organet e qeverisjes vendore”, 

UDHËZOJ:

1. Brenda datës 7.11.2022, nga Regjistri Kombëtar i Gjendjes Civile (RKGJC) i vitit 2010, të gjenerohet ekstrakti elektronik i përbërësve zgjedhorë, në përbërje të të cilit janë të gjithë shtetasit me të drejtë vote, të lindur që nga data 14.5.2005, të cilët deri në datën e zhvillimit të zgjedhjeve, më 14.5.2023, mbushin 18 vjeç. 
2. Ekstraktet e përbërësve zgjedhorë dhe lista e zgjedhësve gjenerohen në përputhje me procedurën e parashikuar në udhëzimin nr. 225, datë 11.5.2016, të ministrit të Punëve të Brendshme, “Për procedurat e pezullimit nga lista e zgjedhësve për shtetasit që vuajnë dënimin, parashikuar nga ligji nr. 138/2015 ‘Për garantimin e integritetit të personave që zgjidhen, emërohen ose ushtrojnë funksione publike’”. 
3. Grupimin e listës së zgjedhësve sipas zonave të qendrave të votimit, kufijtë e të cilave janë ato të zgjedhjeve të fundit. Kryetari i bashkisë, i cili ka marrë njoftimin brenda 48 orëve nga nëpunësi i zyrës së gjendjes civile në bashki/njësi administrative, se ka qendra votimi me më pak se 300 (treqind) zgjedhës, apo qendra votimi me më shumë se 1 000 (një mijë) zgjedhës, vendos për bashkimin dhe/ose ndarjen e qendrave të votimit, sipas kërkesave të kriterit numerik dhe cakton adresën e qendrës së votimit. 
4. Në rastin e institucioneve të posaçme (burgjet, vendet e paraburgimit, si dhe spitalet ose institucionet e tjera shëndetësore, që pranojnë pacientë për më shumë se tri ditë), limiti i poshtëm për qendrën e votimit i referohet një numri prej 15 (pesëmbëdhjetë) zgjedhësish.
5. Për rastet e qendrave të votimit me fraksion që kalojnë limitin numerik të përcaktuar në Kodin Zgjedhor, kryetari i bashkisë vendos për rindarjen e tyre, duke u nisur nga numri i përgjithshëm i zgjedhësve të qendrës së votimit bazë. Numri i përgjithshëm i një qendre votimi, me gjithë fraksionet e saj, ndahet në pjesë të barabarta, me jo më shumë se 1000 (një mijë) zgjedhës secila. 
6. Për qendrat e votimit me më pak se 300 (treqind) zgjedhës, kryetari i bashkisë vendos për bashkimin e kësaj qendre me një qendër më të afërt dhe me mundësi komunikimi rrugor, ku numri i përgjithshëm i zgjedhësve duhet të jetë mbi 300 (treqind) zgjedhës. Nëse numri i përgjithshëm i zgjedhësve për qendrat që bashkohen rezulton të jetë më shumë se 1 000 (një mijë) zgjedhës, atëherë kryetari i bashkisë pas bashkimit të këtyre qendrave vendos ndarjen me fraksion të qendrës së votimit të krijuar, sipas pikës 5, të këtij udhëzimi. Nëse dy a më shumë qendra votimi kanë më pak se 300 (treqind) zgjedhës, qendra/qendrat me numër më të vogël zgjedhësish i bashkohen atyre me numër më të madh zgjedhësish. 
7. Vendimet e kryetarit të bashkisë për ndarjen ose bashkimin e qendrave të votimit, si dhe ndryshimet e adresave të qendrave të votimit nëse ka të tilla, i dërgohen në formë shkresore për zbatim zyrës së gjendjes civile në bashki/njësi administrative, Drejtorisë së Përgjithshme të Gjendjes Civile në Ministrinë e Brendshme, si dhe për dijeni Prefektit të Qarkut përkatës, jo më vonë se 5 ditë nga marrja e informacionit nga zyra e gjendjes civile. 
8. Përgjegjësi i zyrës së gjendjes civile kryen veprimet përkatëse brenda 24 orëve me marrjen e vendimit të kryetarit të bashkisë, për ndarjen e qendrave të votimit. 
9. Ky informacion mund të ndryshohet deri në orën 24:00 të së njëjtës ditë. Në rast të mos realizimit të ndryshimeve, nga Regjistri Kombëtar ekzekutohet automatikisht kërkesa për ndarjen e qendrës së votimit sipas kriterit numerik dhe mbiemrit të zgjedhësit. Qendrat e votimit me fraksion marrin automatikisht adresën e qendrës bazë. Në rast se kryetari i bashkisë vendos që adresa e qendrës së votimit të jetë e ndryshme nga adresa e qendrës bazë, përgjegjësi i zyrës së gjendjes civile kryen veprimet për korrigjimin e adresës së qendrës së votimit. 
10. Përgjegjësi i zyrës së gjendjes civile në bashki/njësi administrative me marrjen e vendimit të kryetarit të bashkisë për bashkimin e dy a më shumë qendrave të votimit, kryen veprimet përkatëse brenda 24 orëve. Ky informacion mund të ndryshohet deri në orën 24:00 të së njëjtës ditë. Në rast të mos realizimit të ndryshimeve, nga Regjistri Kombëtar ekzekutohet automatikisht kërkesa për bashkimin e qendrave të votimit në bazë të vendimit të kryetarit të bashkisë. 
11. Procedurat e parashikuara në pikat 3, 4, 5, 6, 7, 8 dhe 9, të këtij udhëzimi, kryhen për çdo ekstrakt të listës së zgjedhësve. 
12. Në rast se kryetari i bashkisë nuk përmbush detyrimet e parashikuara sipas pikave 3, 4, 5 dhe 6 të këtij udhëzimi, deri në publikimin e ekstraktit të fundit para publikimit të listës përfundimtare të zgjedhësve, Drejtoria e Përgjithshme e Gjendjes Civile, kryen menjëherë ndarjen dhe/ose bashkimin e qendrave të votimit sipas kritereve të përcaktuara në Kodin Zgjedhor, të cilat reflektohen në listat përfundimtare të zgjedhësve të datës 14.5.2023. 
13. Brenda datës 22.11.2022, zyrat e gjendjes civile në bashki/njësi administrative, printojnë ekstraktin e parë të përbërësve zgjedhorë të të gjithë zgjedhësve, sipas vendbanimit dhe qendrave të votimit, nën juridiksionin e tyre territorial dhe pasi ky ekstrakt firmoset nga kryetari i bashkisë, publikohet në ambientet e bashkive/njësive administrative në vende të aksesueshme për publikun.
Ekstraktet e përbërësve zgjedhorë me të njëjtat kritere, printohen dhe publikohen në mënyrë periodike sipas përcaktimeve në Kodin Zgjedhor, jo më vonë se në datat 22.12.2022, 21.1.2023, 20.2.2023, 22.3.2023 dhe 4.4.2023. 
Drejtoria e Përgjithshme e Gjendjes Civile publikon ekstraktet e përbërësve zgjedhorë, në faqen zyrtare të internetit të Ministrisë së Brendshme. Me publikimin e ekstraktit të radhës, ekstrakti i mëparshëm fshihet. 
14. Brenda 60 ditëve nga publikimi i ekstraktit të parë, kryetari i bashkisë kryen njoftimin me shkrim të zgjedhësve të përfshirë në ekstraktin e printuar, sipas qendrave të votimit nën juridiksionin e territorit të bashkisë përkatëse. Njoftimi për shtetasit është sipas modelit nr. 1, pjesë përbërëse e këtij udhëzimi i cili gjenerohet nga sistemi. 
a) brenda këtij afati, kryetari i bashkisë njofton për arsyen e mos përfshirjes në listë për shtetasit me moshë mbi 100 vjeç, njoftimi për të cilët realizohet nëpërmjet formularit, sipas modelit nr. 2, pjesë përbërëse e këtij udhëzimi; si dhe 
b) brenda këtij afati, kryetari i bashkisë përmes drejtuesit të institucioneve të posaçme, njofton shtetasit që kanë mbushur moshën e të drejtës së votimit, por që këtë të drejtë e kanë humbur si pasojë e të qenit subjekt i ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”, i ndryshuar. Njoftimi për këta shtetas realizohet nëpërmjet formularit, sipas modelit nr. 3, pjesë përbërëse e këtij udhëzimi. 
15. Zgjedhësit, të cilët kanë marrë njoftimin me shkrim nga ana e bashkisë dhe konstatojnë se në përbërësit e tyre zgjedhorë ka pasaktësi, i drejtohen zyrës së gjendjes civile përkatëse për të bërë rregullimet e mundshme. 
16. Të drejtën për kërkesë për korrigjimin e qendrës së votimit e kanë dhe shtetasit që kanë mbushur moshën 100 vjeç. Këta shtetas do të bëjnë kërkesë për ndryshimin e qendrës së votimit nga 8899 (numërtim i vendosur nga sistemi vetëm për këtë grup zgjedhësish), në qendrën e votimit sipas vendbanimit të tyre. Kjo kërkesë realizohet sipas modelit nr. 4, pjesë përbërëse e këtij udhëzimi. 
17. Krahas ndryshimit të përbërësve zgjedhorë në rrugë administrative, zyra e gjendjes civile në bashki/njësi administrative pasqyron edhe rastet e vendimeve të gjykatave, deri në ditën e printimit të listës së zgjedhësve. 
18. Më datë 4.4.2023, çdo zyrë e gjendjes civile në bashki/njësi administrative, printon listën e zgjedhësve nga Regjistri Kombëtar dhe firmos për çdo qendër votimi, duke përfshirë edhe institucionet e posaçme, nën juridiksionin territorial të saj dhe ia dorëzon kryetarit të bashkisë. 
19. Brenda datës 4.4.2023, kryetari i bashkisë miraton dhe firmos listën dhe e dërgon në të tre formatet e parashikuara në Kodin Zgjedhor, në KZAZ-të përkatëse. 
20. Jo më vonë se 10 ditë pas shpalljes së listës së zgjedhësve, Drejtoria e Përgjithshme e Gjendjes Civile, i dërgon Drejtorisë së Përgjithshme të Arkivave një kopje të listës në format elektronik.
21. Ngarkohen me zbatimin e këtij udhëzimi kryetarët e bashkive, Drejtoria e Përgjithshme e Gjendjes Civile, nëpunësit e zyrave të gjendjes civile në bashki/njësi administrative, si dhe institucionet e tjera shtetërore të parashikuara nga Kodi Zgjedhor. 
Ky udhëzim hyn në fuqi menjëherë dhe botohet në Fletoren Zyrtare.

MINISTËR I BRENDSHËM
Bledar Çuçi

Modeli 2

NjOFTIMI I ZGJEDHESVE ME MOSHE MBI 100 VJEC NE DATEN E VOTIMIT

Qarku:

Bashkia:

Numri banesés:

I/e nderuar/a Z./Znj.

Ju njoftojmé se pér zgjedhjet pér Organet e Qeverisjes Vendore qé do té zhvillohen mé daté
14.05.2023, né mbéshtetje t& nenit 51 t& ligjit nr. 10019, daté 29.12.2008, “Kodi Zgjedhor i
Republikés s¢ Shqipérisé”, i ndryshuar, si shtetas q& keni mbushur moshén 100 vjeg¢, nuk jeni t&
pérfshiré né ekstraktin e pérbérésve zgjedhoré té qendrés sé votimit.

Sipas nenit 53 t& Kodit Zgjedhor, pér t’u pérfshiré né listén e zgjedhésve, duhet t’i drejtoheni me
kérkesé zyrés sé gjendjes civile ku rezultoni i regjistruar.

KRYETARI I BASHKISE

(Emér, Mbiemér, Nénshkrimi)

Modeli 3

NJOFTIM I KRYETARIT TE BASHKISE PER ZGJEDHESIT, TE CILEVE U HIQETE
DREJTA E VOTIMIT PER SHKAK TE QENIES SUBJEKT I LIGJIT NR.138/2015
“PER GARANTIMIN E INTERGRITETIT TE PERSONAVE QF ZGJIDHEN ,
EMEROHEN OSE USHTROJNE FUNKSIONE PUBLIKE”

Bashkia:
Emértimi i Institucionit:

I/e nderuar/a Z/Znj.

Ju njoftojmé se pér zgjedhjet pér Organet e Qeverisjes Vendore qé do t€ zhvillohen mé daté
14.05.2023, né mbéshtetje té gérmave “a” dhe “b” , t& pikés 1 & nenit 2, t& ligjit 138/2015 “Pér
garantimin e integritetit t& personave qé zgjidhen, emérohen ose ushtrojné funksione publike”, né
cilésing e subjektit t& kétij ligji, nuk rezultoni i pérfshiré né ekstraktin e pérbérésve zgjedhoré t&
gendrés s& votimit.

KRYETARI I BASHKISE

(Emér, Mbiemér, Nénshkrimi)

Daté:_ / _/

MODELI 4

KERKESA E ZGJEDHESIT ME MOSHE MBI 100 VJEC NE DATEN E VOTIMIT PER
T'U PERFSHIRE NE LISTEN E ZGJEDHESVE

KERKESE

Bashkisé / Njésisé Administrative

Zyrés sé Gjendjes Civile:

Uné i nénshkruari banor né Bashkiné /
Njésia Administrative . pasi mora njoftimin e kryetarit t& bashkisé, se nuk jam
i pérfshiré né listén e zgjedhésve pér zgjedhjet pér Organet e Qeverisjes Vendore qé do té
zhvillohen mé daté 14.05.2023, paraqes kété kérkesé, pér t’u pérfshiré né listén e zgjedhésve t&
gendrés s& votimit Nr. . ku rezultojné t& regjistruar dhe anétarét e tjeré t& familjes / ku
kam vendbanimin.

(Emér, Mbiemér)

(nénshkrimi)

Daté: / /

Modeli 1

NJOFTIMI I ZGJEDHESVE
Qarku:

Bashkia: / Njésia Administrative

Numri banesés:
Té nderuar,

7./Znj. <Emri> < emri i babait ><mbiemri>, datélindja<__ /__/ > Numri rendor né listé:<nr>
Z7./Znj. <Emri> < emri i babait ><mbiemri>, datélindja<__/__/__>Numri rendor n& listé:<nr>

7./Znj. <Emri> < emri i babait ><mbiemri>, dat¢lindja<__/__/ > Numri rendor né list&:<nr>

TJu njoftojmé se pér Zgjedhjet pér Organet e Qeverisjes Vendore, q& do t& zhvillohen mé daté
14.05.2023, jeni t& regjistruar né listén e gendrés s& votimit numér <Nr QV>, me adresé: <Adresa
Qv>

KRYETARI I BASHKISE

(Emér, Mbiemér, Nénshkrimi)

Daté:_ /__/





